ફોન મુક્યા પછી અવિનાશભાઈ ઘણા ચીંતાતુર જણાતા હતા. તારીખ - ૨૮-૦૫- ૨૦૧૭ એટલે કે બે દિવસ પછી સગાઇ થવાની હતી. તેમણે આવનાર કોલ પર રીડાયલ કરવાની ઘણી કોશિશ કરી ....પણ નંબર અનરીચેબલ આવી રહ્યો હતો. ઘરના વ્યવહારિક નિર્ણય લેનાર તે એકલા વ્યક્તિ હતા. ફોન કરનાર વ્યક્તિ જે પ્રમાણે આકાશ વિષે વાત કરી રહી હતી...તે પરથીઅવિનાશભાઈ નો આકાશ પ્રત્યેનો વિશ્વાસ ડગમગી ગયો હતો. બરાબર તેજ સમયે તેમના થનાર વેવાઈ ગૌરાંગભાઈ વ્યાસ ( આકાશ ના પિતા ) નો કોલ આવ્યો.આટલા મોડા કોલ કરવા બદલ તેમણે પેહલા તો માફી માંગી...અને જણાવ્યું કે કાલે સવારે વેહલા વડોદરા આવતા હોવાથી તેની થનાર વહુ (ધ્વનિ ) માટે લીધેલા ઘરેણાઓ....જો તેમની ઈચ્છા હોય તો બતાવવા માંગે છે.થોડીવાર વાતચીત કર્યા પછી અવિનાશભાઈ એ તેમને આવેલા અજાણ્યા કોલ ની વિગત જણાવી દીધી.ગૌરાંગભાઈ ને આમ તો તેઓ ૨ મહિનાથી જ ઓળખતા હતા,પરંતુ આ બે મહીનામાં તેઓ સાથે 20 વર્ષ જૂનો સંબંધ હોય તેમ ભળી ગયા હતા. ગૌરાંગભાઈ એક સમજુ અને વ્યવહારુ માણસ હતા. તેમણે અવિનાશભાઈ ને ધીરજ આપતા જણાવ્યું કે ચિંતા ન કરે.... આકાશ ને લગતી તમામ ઇન્ફોરમેશન ખોટી છે, અને રાત પડી ગયી હોવાથી બીજા દિવસે રૂબૂરૂ મળીને દરેક કન્ફ્યુઝન દૂર કરવાનું આશ્વાસન આપ્યું .પરંતુ એક દીકરી ના પિતા હોવાથી તે આશ્વાસન કાફી ન હતું.